open-index/open-wikipedia-markdown huggingface dataset:
Rare Bird

**Rare Bird** var et progressivt rockeband som ble dannet i oktober 1969.

Selv om de var et engelsk band, hadde de mer suksess i andre land i Europa enn i hjemlandet sitt. Bandet ble oppløst i 1975. Graham Field var også med i bandet Fields.

Deres sigle «Sympathy» solgte i omtrent en million eksemplarer.
Marillions versjon av sangen i kom på 17.-plass i britiske lister 1992.

## Medlemmer
*Steve Gould (Vokalist/Saxofon/Bass)
*Dave Kaffinetti (Keyboard)
*Graham Field (Orgel)
*Mark Ashton (Slagverk)

## Diskografi
### Studioalbum
*Rare Bird [1969]  (Command/Probe 1969)
*As Your Mind Flies By (ABC 1970)
*Epic Forest (Polydor 1972)
*Somebody's Watching (Polydor 1973)
*Born Again (Polydor 1974)
*Rare Bird [1975] (Polydor 1975)

### Samleplater
*Sympathy (Blue Plate 1976)
*Polydor Special (Polydor 1977)
*Third Time Around: An Introduction To Rare Bird (Universal 2003)
## Referanser

## Eksterne lenker
* 
* The JupiterSpace Rare Bird Web Site
Uelands gate (Oslo)

:*Se [[Uelands gate|pekerside]] for flere forekomster av Uelands gate.*

**Uelands gate** (53–85, 8–80)
er en gate i Oslo. 

Gaten er 2,1 km lang, begynner som en forgrening ut fra Maridalsveien, rett før Alexander Kiellands plass, krysser Waldemar Thranes gate og Griffenfeldts gate (ring 2) og slutter ved Tåsenveien der denne fortsetter nordover. Uelands gate regnes tradisjonelt som grensen mellom østkanten og vestkanten i Oslo.

Uelands gate forbinder strøkene Ila, Lovisenberg, Sagene, Bjølsen og Tåsen. Gaten er grensegate mellom bydeler i hele sin lengde: Langs Alexander Kiellands plass mellom bydelene St. Hanshaugen (like nummer) og Grünerløkka, fra Waldemar Thranes gate til Stavangergata mellom bydelene St. Hanshaugen og Sagene (ulike nummer), og derfra til Tåsenveien mellom Sagene og Nordre Aker.

Gaten har siden 1879 navn etter Ole Gabriel Ueland (1799–1879), stortingsmann 1833–1869, kjent som ledende blant bøndene på Stortinget. 

Gaten er så bred fordi det var planlagt trikk i egen trasé midt i gaten. Dette ble ikke realisert. Fra 1949 til 1962 gikk det trolleybuss i Uelands gate.
Busslinjene 34 (Tåsen–Ekeberg Hageby) og 54 (Kjelsås–Aker Brygge) går i dag i gaten. 

For biltrafikk er Uelands gate en hovedgate nord–syd i indre by. Årsdøgntrafikken (gjennomsnittlig antall kjøretøyer per døgn gjennom året) der gaten krysser Griffenfeldts gate (ring 2) var 12 700 i 2004. I 1990 var årsdøgntrafikken 13 900. I morgen- og ettermiddagsrushet passerer drøyt 1000 syklister (2006) i Uelands gate ved ring 2.

Lillebjørn Nilsen vokste opp i Uelands gate 8.

Langs gaten:
* Alexander Kiellands plass
* Ilakomplekset (nr. 32–52)
* Portrettbyste av Arthur Schelderup (1874–1943), kommuneadvokat, arbeidet for boligreising, satt opp ved krysset med Pontoppidans gate med midler fra Kristiania Byggeselskap for Småleiligheter
* Arkitekt Rivertz' plass og Det Rivertzke kvartal
* Geitmyra med skolehager
* Nordre gravlund
* Gråbeinsletta park

## Litteratur
* 

## Referanser


## Eksterne lenker
* 

Fil:Alexander Kiellands plass rundkjøringen 2013.JPG|Uelands gate begynner ved Kiellands plass, litt nedenfor rundkjøringen
Fil:Ilatrappa Oslo.jpg|Ilatrappen
Fil:Rivertzke.JPG|Fra *River'n* (Det rivertzke kvartal)
Fil:Nordre Gravlund kapell.jpg|Kapellet på Nordre gravlund
Fil:Grabeinsletta1.JPG|Gråbeinsletta
Band

**Band** er et ord for et lite orkester eller musikkgruppe uten dirigent, gjerne innen popmusikk (popband) og rock (rockeband).

Orkestre med dirigent kalles storband eller *big band*. Et band har færre medlemmer enn et orkester, og de har ofte en hovedperson. Hovedpersonen synger, og han/hun kan spille ett instrument. De andre i bandet spiller hvert sitt instrument, men kan også spille flere.

## Referanser
Jennifer Tilly

**Jennifer Tilly** (født **Jennifer Ellen Chan** den 16. september 1958) er en amerikansk-canadisk skuespiller og pokerspiller. Hun har hatt roller i flere store filmer såvel som i en del små, uavhengige filmer. Hun har en yngre søster, Meg, som også er skuespiller, samt to andre søsken.

## Biografi
Tilly ble født Jennifer Ellen Chan (Tilly var hennes mors pikenavn). Hennes far var en amerikansk-kinesisk børsmegler, og hun vokste opp i Britisk Columbia i Canada. Hun begynte som skuespiller som tenåring, og ble med i et teaterprogram på Stephens College i Missouri.

Gjennombruddet innen filmen kom med rollen som syngende kelner i *[[The Fabulous Baker Boys]]* (1989), en rolle som var spesielt skrevet for henne av Steve Kloves. Hun fikk en Oscar-nominasjon for rollen som en håpløst dårlig skuespillerinne i Woody Allens *[[Kuler over Broadway]]* (1994).

Tilly har stemmen til morderdukken Tiffany i *[[Child's Play]]*-serien. I den siste filmen, *[[Seed of Chucky]]*, har hun en dobbeltrolle, ikke bare som stemmen til Tiffany, men også som dobbeltgjengeren. Hun har også hatt rollen som kona til en myrdet italiensk mafiasønn i *Bella Mafia* med Dennis Farina.

Tilly er en tilbakevendende gjest i TV-serien *[[Family Guy]]*, der hun har stemmen til familien Griffins nabo Bonnie. Hun har også gjort stemmeskuespill i *[[Monsterbedriften]]*.

Tilly giftet seg med Sam Simon, produsent for *[[The Simpsons]]*, i 1984, men de tok ut skilsmisse i 1991.

## Poker
Den 27. juni 2005 vant Tilly et armbånd og 158&nbsp;625 dollar i kvinnenes No-Limit Texas hold'em i World Series of Poker, og slo ut 600 andre spillere i prosessen. Hun fulgte opp dette den 1. september 2005 da hun også vant den tredje turneringen i kvinnenes World Poker Tour på Bicycle Casino i Los Angeles.

Hennes interesse for poker kommer av at hennes nåværende kjæreste, Phil Laak, er en profesjonell pokerspiller. Hans kallenavn er «The Unabomber», derav hennes «The Unabombshell».

## Utvalgt filmografi

## Referanser


## Eksterne lenker
* 
*
Slipp Jimmy fri

***Slipp Jimmy fri*** (engelsk tittel: *Free Jimmy*) er en norsk animasjonsfilm fra 2006 regissert av Christopher Nielsen. Filmen vant Amandaprisen 2006 i kategorien årets norske kinofilm, vant to priser Kanonprisen 2006 og ble nominert til Nordisk råds filmpris samme år.

## Handling
Roy Arnie drømmer om å drive sitt eget sirkus og erobre verden. Nøkkelen til at Roy Arnies drøm skal gå i oppfyllelse er Jimmy, en elefant som er hekta på narkotika. Alt Roy Arnie behøver å gjøre for å få drømmen til å bli virkelighet er å ta livet av Jimmy, men så rømmer elefanten til vidda. Roy Arnie tar med seg to trøtte typer og jager etter elefanten, men de er ikke alene. Dyrevernere, samemafiaen og et forfyllet jaktlag, under ledelse av Hold Brillan blir også med på elefantjakt. Elefanten, som er sterkt preget av narkotikaabstinenser, har på sin side slått seg sammen med en usedvanlig heltemodig elg.

## Rolleliste
*Jan Sælid: Roy Arnie
*Anders T. Andersen: Odd
*Egil Birkeland: Geir
*Klaus Joacim Sonstad: Hold Brillan og Jeger
*Mikkel Gaup: Mattis Hætta
*Paul Ottar Haga: Ansatt på bensinstasjon
*Mikael Holmberg: Igor Stromowskij
*Markus Beckstrøm Laurantzon: Barn på sirkus
*Lars Eivind Lund: Vannhode
*Duc Mai-The: Erik
*Are Sende Osen: Eirik
*Terje Rangnes: Kælle
*Dag Rønning: Tarjei
*Janne Rønningen: Lise
*Kristopher Schau: Marius

## Priser og nominasjoner
* Vinner av Amandaprisen 2006 i kategorien årets norske kinofilm
* Nominert til Nordisk råds filmpris 2006
* Vinner av Kanonprisen 2006 i kategorien beste filmmusikk ved 
* Vinner av Kanonprisen 2006 i kategorien folkets Kanonpris (publikumspris)
* Vinner av Krystallprisen 2007 for beste helaftens animasjonsfilm

## Annet
* *Slipp Jimmy Fri* er den første norske dataanimerte helaftens spillefilm, og tidenes nest dyreste norske film. I januar 2004 ble det kjent at det totale budsjettet til filmen ville bli tre ganger så høyt som opprinnelig planlagt (til slutt rundt 120 millioner kroner), og premieren ble utsatt ett år.
* Christopher Nielsen valgte å bruke dataanimasjon fremfor å lage en mer tradisjonell tegnefilm, fordi han antok at det ville være et billigere alternativ. Han tok feil.
* Selv om dette er en norsk film har filmskaperne valgt å synkronisere leppebevegelsene til figurene til de engelske stemmene, og deretter dubbet filmen til norsk etterpå.
* Filmen ble vist i sideprogrammet Kritikeruken under Cannes filmfestival 2006.
* Filmen var dedisert til Joachim Nielsen, Christophers avdøde bror.
* Elefanten *Jimmy* og *Roy Arnie* dukker første gang opp i tegneserien *En kronologi* (side 142) i tegneseriealbumet *[[Uflaks]]* fra 2005.

## Referanser


## Eksterne lenker
* 
* 
* Slipp Jimmy Fri på snurrfilm.no
* Nordisk Råds Filmpris
* ''Slipp Jimmi fri'' · (Podcast: «Norsk film er ____!?»)
Andrew McCulloch (musiker)

**Andrew McCulloch** (født 19. november 1945 i Bournemouth, England) er en britisk trommeslager som var aktiv på 1970-tallet.

Han spilte hovedsakelig innen genren progressiv rock, for band som Fields, Greenslade, Anthony Phillips, The Crazy World of Arthur Brown og King Crimson. Etter å ha spilt på et spor på Manfred Mann Chapter Three sitt album  "Volume Two" først på 1970-tallet ble han hentet til King Crimson som erstatter for Michael Giles. Han figurerte på kun ett King Crimson-album; det jazz-influerte *[[Lizard (album)|Lizard]]*, utgitt i 1970. 

McCullock spilt i Fields som ga ut et album i 1971. Så sluttet han seg til Greenslade da bandet ble dannet i 1972, og forlot bandet i 1976. Han var deretter gjestemusiker på flere utgivelser, inkludert *Opus One* med London Philharmonic Orchestra. Til tross for at han av The Guardian ble referert til som en av de dyktigste og innovative trommeslagere innen både jazz og rock, så forlot han musikken for å hengi seg til sin andre store lidenskap: seiling. 

## Eksterne lenker
*
Ragna Wettergreen

**Ragna Marie Wettergreen** (født **Olsen**; 1864–1958) var en norsk skuespillerinne.

## Familie
Ragna Wettergreen var datter av byggmester Olaus Olsen og Inger Marie Rynning Kristianisen, og søster av skuespiller Marta Frogg. Hun ble 1. november 1889 gift i Kristiania med overrettssakfører Haakon Ingolf Wettergreen (1858–1902). Hun ble gift annen gang i 1903 med artillerikaptein Roald Skancke (1876–1932). Før hun ble gift benyttet hun kunstnernavnet *Ragna Rynning*.

## Biografi
Hun debuterte på Christiania Theater 3. mars 1886, i rollen som *Hermine* i stykket *En Hovmester*. Annendebuten kom i stykket *Leonarda*, hvor hun spilte *Aagot*. Hun var ansatt ved Christiania Theater i perioden 1886–1899, før hun fulgte de fleste av teaterkreftene derfra til det nye Nationaltheatret.

Fra 1899 til 1934 var hun en av hovedkreftene ved Nationaltheatret, unntatt sesongene 1905–09 da hun var primadonna ved Fahlstrøms Theater. Hun spilte i flere urfremføringer av Henrik Ibsen.  Hennes kunst forente sikker intuisjon, stor sjarm, sterkt temperament og en nyansert teknikk. Blant hennes ypperste karakterroller var Gina Ekdal i Vildanden, fru Arvik i Når den ny vin blomstrer, Konge-Juliane i Hamsuns Livet ivold, Alice i Dödsdansen og Laura i Faderen av Strindberg. Hun var også en glansfull lystspillkunstner. Hun trakk seg tilbake fra scenen omkring 1940, men juni 1952 vendte hun tilbake i sin gamle glansrolle som bestemoren i *Eventyret* av G. A. de Caillavet og Robert de Flers. Hun var med på 105 oppsetninger i Nasjonalteateret i Oslo. I de siste forestillingene var hun nesten 88 år gammel. 

Ragna Wettergreen fikk kunstnerlønn fra 1949.

I Stavanger er hun hedret med *Ragna Wettergreens gate* som ligger på Auglend på Hinna.

## Filmografi

## Teaterroller (utvalg)
#### Nationaltheatret

#### Christiania Theater

## Referanser


## Kilder
*

## Eksterne lenker
* 
* 
* Ragna Wettergreen hos SNL
* Ragna Wettergreen hos SNL utdypning
Aa (elv i Frankrike)

**Aa** er en 80&nbsp;km lang elv i Nord-Frankrike, som løper fra landsbyen Bourthes og ut i Nordsjøen ved Gravelines. Den renner gjennom to departementer; Pas-de-Calais og Nord.
## Referanser
Saint-Omer

**Saint-Omer** er en by og kommune i departementet Pas-de-Calais i regionen Hauts-de-France nord i Frankrike. Byen ligger i den historiske provinsen og grevskapet Artois. I Saint-Omer begynner den kanaliserte delen av elven Aa.

Mot slutten av den andre verdenskrig bygde Tyskland et stort anlegg her for å starte rakett-angrep på England, som en siste krampetrekning mot de allierte. Heldigvis ble V-2-rakettangrepene aldri realisert som planlagt. La Coupole, en enorm betongkuppel, er nå et museum.

Aa Saint-Omer Golf Club er sete for den årlige golfturneringen Aa Saint-Omer Open, som er en del av Europatouren.

## Befolkningsutvikling
***Antall innbyggere i kommunen Saint-Omer***

## Referanser


## Eksterne lenker
* 
* Kommunedata INSEE
Kya

**KYA** eller **Kya** kan vise til:

* Kuben yrkesarena – en yrkesfaglig arena med videregående skole i Oslo
*Kya (Frøya) – et avfolket fiskevær i Frøya kommune i Sør-Trøndelag
*Kya fyr – et fyr i Osen kommune i Sør-Trøndelag
*Kya (Osen) – ei øy i Osen kommune i Sør-Trøndelag, base for fyret
*«Kya» – norsk ubåt i K-klassen, overtatt som tysk krigsbytte 1948
*Kya (MintJam) – tidligere medlem av det japanske bandet MintJam
Aa Saint-Omer Golf Club

**Aa Saint-Omer Golf Club** er en golfklubb i Pas-de-Calais i Frankrike. Klubben er vert for turneringen Aa Saint-Omer Open hvert år på Europatouren.

## Referanser


## Eksterne lenker
*
Arne Bugge Amundsen

**Arne Bugge Amundsen** (født 1955) er professor i kulturhistorie ved Universitetet i Oslo (UiO).

Han er utdannet teolog (cand.theol.) (1979) og var forskningstipendiat ved Norges almenvitenskapelige forskningsråd (NAVF) 1982-1985. Han forsvarte den filosofiske doktorgraden (dr.philos.) ved UiO i 1987. I tiden 1987-1994 var han førstekonservator og leder for arkiv- og historieavdelingen ved Borgarsyssel Museum i Sarpsborg. I 1996 ble han professor i folkloristikk ved Universitetet i Oslo (UiO) og fra 2003 professor i kulturhistorie. I tiden 2007-2014 var han instituttleder ved Institutt for kulturstudier og orientalske språk (IKOS) ved UiO. Fra 2015 til 2018 var han dekan ved Det humanistiske fakultet ved UiO.

Hovedvekten i Amundsens forskning ligger på nordeuropeiske forhold i perioden 1500-1900, og med følgende temaer: Folkereligiøsitet og kirkehistorie, adels- og herregårdskultur, kirkehus og kirkegårder, ritualer og ritualforståelse, Pietisme og opplysningstid, visjonære og ekstatiske bevegelser, vekkelsesbevegelser, folkebevegelser, museumshistorie og museumsteori og regionalkultur og identitetskonstruksjon.

I 2016 ble han valg inn i Det Norske Videnskaps-Akademi i gruppe for kulturfag og estetiske fag.

Han er medlem av Kgl. Gustav Adolfs Akademien, Uppsala fra 2002 og medlem av Finska Vetenskapssamfundet i Helsingfors fra 2004.  

Arne Bugge Amundsen er bosatt i Fredrikstad. 

## Referanser

## Eksterne lenker
Doral Golf Resort & Spa

**Doral Golf Resort & Spa** er en golfklubb i Doral utenfor Miami i Florida i USA. I tillegg til sine fem golfbaner har klubben et prisbelønt hotell og spa som regnes blant verdens fremste hva gjelder golfklubber.

## Baner

### Blue Monster

Hvert år arrangeres Ford Championship at Doral på Dorals vanskeligste bane, *Blue Monster*. Den er 6515 meter lang, og er kjent for sine svært krevende og ondulerte greener og et stort antall vannhindre.

## Eksterne lenker

*
Ivan Ribar

**Ivan Ribar** (født 21. januar 1881, død 2. februar 1968) var en jugoslavisk politiker av kroatisk herkomst. Han hadde doktorgrad og var en nær venn av Josip Broz (Tito).

## Referanser
Gibraltarstredet

**Gibraltarstredet**, eller **Gibraltarsundet**, er det smale sundet mellom Spania og Gibraltar i nord og Marokko og Ceuta i sør, og som utgjør sjøveien mellom Atlanterhavet i vest og Middelhavet i øst. Fjellene som avgrenser Gibraltarsundet var kjent som Herkulessøylene i antikken. Det finnes noen små øyer der som både Spania og Marokko gjør krav på, som for eksempel Isla Perejil. Stredet er 300 til 900 meter dypt og er rundt 15 km bredt på det smaleste.

Gibraltarsundet ligger svært strategisk til. Skip som går mellom Atlanterhavet og Middelhavet passerer gjennom dette stredet under Gibraltarfjellet. I tillegg er dette den enkleste veien mellom Europa og Afrika for landeveisfarende. Under andre verdenskrig hadde britiske styrker kontroll over Gibraltarstredet fra basen sin. Tyske ubåter som kom seg inn i Middelhavet ble i praksis fanget der, siden de ikke kunne gå ut stredet i overflateposisjon på grunn av britisk overvåkning og siden de ikke kunne dykke ut sundet siden dypvannsstrømmene var for sterke.

## Potensiell tunnel

Spania og Marokko har undersøkt muligheten for en jernbanetunnel under stredet, etter modell av Kanaltunnelen. En treårsplan for kartlegging ble lansert i 2003. Amerikanske og britiske ingeniører har også vurdert muligheten for en broforbindelse.

## Referanser


## Eksterne lenker
* 
* FN-dokument E/2001/19
Sagunt

**Sagunto** (katalansk: **Sagunt**) er en antikk by i Spania, i dagens fruktbare distrikt Camp de Morvedre i provinsen Valencia øst i landet. Den ligger på et sted preget av høyder, 33 km nord for Valencia, nær Costa del Azahar ved Middelhavet. 
## Eksterne lenker
*
Ebro

**Ebro** (gresk: *Έβρος*, latin: *Iberus*, spansk: *Ebro*, katalansk: *Ebre*) er Spanias mest vannførende og lengste elv innenfor landets grenser, med sine 910 km. Elva er den nest lengste på Den iberiske halvøy, etter Tajo. Ebro starter ved fjellet Pico Tres Mares i regionen Cantabria, passerer byene Miranda de Ebro, Logroño, Zaragoza, Flix, Tortosa og Amposta og ender med et delta i Middelhavet i provinsen Tarragona.

Det latinske navnet *Iberus* kan være i slekt med navnet Iberia og de før-romerske iberere (og keltiberere). Det kan også være i slekt med det moderne baskiske ordet *ibar* («en slags dal»).

Området var åstedet for slaget ved Ebro under den spanske borgerkrigen.

## Sideelver
Fra kilde til munning:
### Venstre sideelver
*Río Nela
*Río Ega
*Río Aragón
*Río Arba
*Río Gállego
*Río Segre
**Valira
**Noguera Pallaresa
**Noguera Ribagorçana
**Cinca
### Høyre sideelver
*Río Rudrón
*Río Oca
*Río Tirón
*Río Jalón
*Río Huerva
*Río Martín
*Río Guadalope
*Río Matarraña

## I litteraturen
Ebrodalen er stedet hvor handlingen i novellen *[[Hills Like White Elephants]]* av Ernest Hemingway foregår.

## Referanser


## Eksterne lenker
* 
* Ebros elvedelta sett fra verdensrommet
COMECON

**COMECON**, eller **CMEA** (Engelsk: *Council for Mutual Economic Aid, Norsk: Råd/Samling for Gjensidig Økonomisk Støtte*), ble dannet i 1949 og var en økonomisk samarbeidsorganisasjon for en rekke kommunistland med Sovjetunionen i spissen.

Formålet med organisasjonen var å samordne medlemslandenes økonomi, teknologi, samt å fremme industrialiseringen og heve levestandarden i medlemslandene. Det ble satset spesielt på oljetransporten og jernbanen mellom de involverte landene. I tillegg ble Den internasjonale bank for økonomisk samarbeid opprettet i 1964.

Organisasjonen hadde hovedsete i Moskva, og ble nedlagt i 1991.

## Historie
Comecon ble stiftet som sosialistisk motstykke til Marshallplanen og OECD. Dens tilblivelse må sees i sammenheng med den kalde krigen og de to maktblokkenes (NATO og Warszawapakten) globale konflikt.

Dannelsen av Comecon ble bekjentgjort 25. januar 1949,
Etter at det 18. januar samme år hadde blitt undertegnet en stiftelsesprotokoll i Moskva av seks østblokkstater.

Stifterstatene var, ved siden av Sovjetunionen, Polen, Romania, Bulgaria, Ungarn og Tsjekkoslovakia. 23. februar 1949 ble Albania med og 29. september 1950 kom DDR med. Mongolia ble medlem 6. juli 1962, Cuba 1972 og Vietnam i 1978. 

## Medlemsland

* Albania (1949–1961)
* Bulgaria
* Cuba (fra 1972)
* DDR (1950–1990)
* Jugoslavia (observatørstatus 1955, assosiert medlem fra 1964)
* Mongolia (fra 1962)
* Polen
* Romania
* Sovjetunionen
* Tsjekkoslovakia
* Ungarn
* Vietnam (fra 1978)

I tillegg hadde organisasjonen samarbeidsavtaler med Kina, Nord-Korea, Afghanistan, Angola, Finland, Irak, Jemen, Laos, Mexico, Mosambik og Nicaragua.

## Organisasjonens navn på ulike språk
*Albansk — *Këshilli i Ndihmës Ekonomike Reciproke*, KNER 
*Bulgarsk — Съвет за икономическа взаимопомощ (*Sǎvet za Ikonomičeska Vzaimopomošt*), СИВ (*SIV*)
*Tsjekkisk — *Rada vzájemné hospodářské pomoci*, RVHP
*Tysk — *Rat für gegenseitige Wirtschaftshilfe*, RGW 
*Ungarsk — *Kölcsönös Gazdasági Segítség Tanácsa*, KGST
*Polsk — *Rada Wzajemnej Pomocy Gospodarczej*, RWPG
*Portugisisk — *Conselho para Assistência Econômica Mútua*, CAEM
*Rumensk — *Consiliul de Ajutor Economic Reciproc*, CAER
*Russisk —  Сове́т Экономи́ческой Взаимопо́мощи (*Sovet Ekonomicheskoy Vzaimopomoshchi*), СЭВ (*SEV*)
*Slovakisk — *Rada vzájomnej hospodárskej pomoci*, RVHP
*Spansk — *Consejo de Ayuda Mutua Económica*, CAME
*Vietnamesisk — *Hội đồng Tương trợ kinh tế*, HĐTTKT

## Galleri

Fil:Comecon 30th anniversary. USSR stamp. 1979.jpg|Frimerke for Comecons 30-årsjubileum gitt ut i Sovjetunionen i 1979


## Referanser
Femidom

Et **femidom** er et prevensjonsmiddel beregnet for kvinner. I likhet med et kondom fungerer femidomet etter barrieremetoden, det vil si at det hindrer slimhinnekontakt og utveksling av kroppsvæsker og eventuelle smittestoffer mellom partnerne ved å utgjøre en mekanisk barriere. Derfor beskytter femidomet også mot seksuelt overførbare infeksjoner i tillegg til å beskytte mot uønsket svangerskap. Evnen til å beskytte mot svangerskap er omtrent like god som kondomets.

Femidomet består av en tube med en fleksibel ring i hver ende; en mindre ring i den lukkede enden og en større ring i den åpne enden. Materialet er polyuretan, et plastmateriale, og femidomet inneholder altså ikke latex.  Før samleie føres den minste ringen inn i skjeden slik at den blir liggende rundt livmortappen, mens den store ringen blir liggende utenfor skjedeinngangen. Femidomet fjernes så snart samleiet er over.

Det var knyttet forventninger til at femidomet skulle kunne hjelpe kvinner til å oppnå bedre kontroll over egen seksualitet og reproduksjon. Imidlertid oppnådde femidomet aldri særlig stor popularitet i Norge, og er nå trukket fra markedet. Selv om det primært er beregnet for kvinner, nøt femidomet også en viss popularitet blant menn som har sex med menn, som et alternativ til kondom ved analt samleie.
Burton Agnes

**Burton Agnes** er en landsby og et verdslig sogn i regionen Yorkshire og Humber i grevskapet East Riding of Yorkshire, England. Den ligger ved motorveien A614, midt mellom Driffield og Bridlington. Det verdslige sognet består av landsbyen Burton Agnes og grendene Gransmoor og Thornholme. I henhold til folketellingen i 2011 hadde sognet og landsbyen en befolkning på 497 innbyggere,

## Historie

Blant stedets severdigheter er en herregård fra elisabetansk tid, Burton Agnes Hall og en normannisk herregård, Burton Agnes Manor House, bygget mellom 1170 og 1180 av Roger de Stuteville. Begge bygninger er bevaringsverdige som klasse I. Sognekirken er dedikert sankt Martin, og ble listet i 1966 som et bevaringsverdig bygg av klasse I.

Landsbyen har en årlig fugleskremselfestival. Hele stedet er da dekorert med kreative fugleskremsler. Festivalen begynte i 2004 og ble satt i gang av en gruppe barn i den hensikt å samle inn penger til en god sak.

Den 17. september 1947 kolliderte en lastebil med et tog i Burton Agnes. Lastebilen fraktet tyske krigsfanger, og kollisjonen drepte to britiske og ti tyske soldater. Den 23. desember 2013 ble det avduket en plakett ved ulykkesstedet til minne om de som døde.

## Referanser


## Eksterne lenker
*
* «Burton Agnes» i *[[Domesday Book]]*
Carnaby

** Carnaby** er en liten landsby og et verdslig sogn i regionen Yorkshire og Humber i grevskapet East Riding of Yorkshire, England. Den ligger ved A614, omkring 3 km sørvest for Bridlington. Sognet ble dannet av landsbyene Carnaby og Haisthorpe samt grenden Wilsthorpe. I henhold til folketellingen i 2011 hadde landsbyen og sognet en befolkning på 415 innbyggere.

## Historie

Sognekirken er dedikert til Johannes Døperen og ble listet som et bevaringsmessig bygg i klasse II* i 1966.

Den tidligere flyplassen i Carnaby fungerte under den andre verdenskrig som nødlandingsplass for skadde fly. Den har derfor en ekstra stor rullebane, hele 2,7 km lang og 213 m bred. Den ble også utstyrt med et tidlig system for å spre tåke, kalt FIDO. Etter krigen ble stedet brukt til å lagre ballistisk missiler av typen PGM-17 Thor; oppkalt etter den norrøne tordenguden Tor. Flyplassen ble nedlagt i 1963, og området er nå en næringspark. En stor andel av arbeidsområdene i området er lokalisert der.

Carnaby Temple er et åttekantet tårn, bygget som en kuriøs etterligning (engelsk: *folly*) av historiske tårn fra eldre tider. Det står 1,6 km på en mark nord for Carnaby. Det ble bygget av George Strickland, eier av Boynton Hall, i 1770. Lokalt kalles det for «The Pepperpot» (Pepperbøsse). Strukturen er basert på Andronikos Kyrrhestes' Horologion («Vindenes tårn») som står i den romerske agora i Athen. I 1952 ble gitt status som verneverdig bygg i klasse II.

## Referanser


## Eksterne lenker
*
* «Carnaby» i *[[Domesday Book]]*
*History of Carnaby Airfield
Antiproton

**Antiproton** er antipartikkelen til protonet. Det har identisk masse som protonet, men motsatt ladning, det vil si −1e. Antiprotonet ble oppdaget av den britiske fysikeren Paul Dirac allerede i 1933, men først senere bekreftet eksperimentelt av fysikerne Emilio Segrè og Owen Chamberlain ved University of California, Berkeley, som begge ble tildelt Nobelprisen i fysikk i 1959.
Greensted

**Greensted** (tidligere kjent som **Greensted-juxta-Ongar**) er en liten landsby i Essex, England. Den ligger ved A414, ikke langt fra Chipping Ongar. 

## Historie

Det gamle navnet på landsbyen, Greensted-juxta-Ongar («Greensted inntil Ongar»)  brukes nå sjelden. Unntaket er i forbindelse med omtale av den berømte landsbykirken (se nedenfor). *Greensted* er av angelsaksisk opprinnelige, og betyr rett og slett «grønt sted». Navnet er også i bruk som etternavn i England, og regnes som en direkte parallell til det danske etternavnet Grønstad &ndash; stedet ligger helt i utkanten av Danelagen. 

Navnet er beskrivende, da landsbyen ligger i en stor, naturlig lysning i Epping Forest. Dette var et naturlig sted å legge en bosetning langs veien gjennom skogen. Ongarveien, som går rett forbi, er blant annet kjent som en pilegrimsrute til Canterbury, og er nevnt i *[[Canterbury-fortellingene]]*. Det finnes flere lokale minner om pilegrimsfarten. 

Landsbyen er lite forandret siden angelsaksisk tid, og Greensted regnes derfor som et historisk viktig sted. Det er også sterke bånd til sankt Edmund martyren, som var konge av East Anglia.

## Landsbykirken
Greensted Church, også kjent som *The St. Andrew Church, Greensted-juxta-On*, blir av mange regnet som verdens eldste trekirke, selv om den ikke er like gammel som mange har trodd. Den stammer enten fra midten av 800-tallet, eller fra 1000-tallet og er det eneste eksempel på en angelsaksisk trekirke som er bevart, og den er fortsatt i bruk.

Kirken var motiv på et britisk frimerke som ble utstedt i april 1972.

## Referanser


## Eksterne lenker
* 
* Greensted Network
Chipping Ongar

**Chipping Ongar** (ofte kalt bare **Ongar**, men ikke til å forveksles med landsbyen High Ongar) er en liten markedsby i det verdslige sognet Ongar i distriktet Epping Forest grevskapet Essex, England. Det er lokalisert 10&nbsp;km øst for Epping, 11&nbsp;km sørøst for Harlow og 11&nbsp;km nordvest for Brentwood.

Den var i middelalderen en viktig markedsby, som lå i sentrum av et *[[Herred|hundred]]*. Det lå et normannisk festning der, og sognekirken er for en stor del bygget med gjenbrukte tegl fra romersk tid. Byen er ellers mest kjent for Ongar undergrunnsstasjon, som var den nordligste stasjonen på Londons undergrunnsbane inntil den ble nedlagt i 1994. Det er senere åpnet en vanlig toglinje dit, Epping Ongar Railway.

## Etymologi
Navnet *Ongar* betyr «gressland», tilsvarende til det tyske ordet *Anger*. Chipping er fra angelsaksiske *cēping*, «et marked, markedssted», tilsvarende det danske begrepet *købing* og svenske *köping*. Det samme elementet er funnet i andre engelske byer som Chipping Norton, Chipping Sodbury og Chipping (nå High) Wycombe.

## Referanser


## Litteratur
* Pearson, Lynn F. (1999): *Discovering Famous Graves*. Princes Risborough: Shire Publications. s. 33.
* Pevsner, Nikolaus (1965): *The Buildings of England: Essex*. Harmondsworth: Penguin Books.
* Saint, Andrew (1970): «Three Oxford Architects» i: *Oxonensia* (Oxfordshire Architectural and Historical Society) **XXXV**, s. 53 ff.

## Eksterne lenker
* 
* The Ongar Millennium History Society
Perl DBI

**Perl DBI** (*DataBase Interface*) er det mest brukte grensesnittet mot databaser for programmeringsspråket Perl. I samarbeid med flere andre, skrev Tim Bunce spesifikasjonen på grensesnittet i 1994, og DBI blir i dag vedlikeholdt over Internett som en CPAN-modul i tråd med åpen kildekode-modellen. DBD-er (*DataBase Driver*) fungerer som et abstraksjonslag som gjør det mulig for programmererne å benytte nesten plattform-uavhengig SQL-kode i sin programvare.

DBI- og DBD-modulene gjør det mulig for Perl-utviklere å kommunisere mot mange forskjellige databaser på markedet på samme måte. Hver database som støttes har en egen DBD-driver, på samme måte som forskjellig maskinvare fra forskjellige leverandører kan brukes på tvers av de ulike plattformene. DBD-driverne kan lastes ned gratis fra Internett, og eksisterer i dag for de fleste databasesystemer, også for proprietære systemer som f.eks. Oracle, Microsoft SQL Server, IBM DB2 osv.
## Eksterne lenker
*
CPAN

**CPAN** er et akronym for **Comprehensive Perl Archive Network**, og er et stort arkiv bestående av programvare skrevet i, eller for, programmeringsspråket Perl. Arkivet inneholder i dag tusenvis av moduler og finnes på www.cpan.org, tillegg til at det speiles verden over.
## Eksterne lenker
* 
*  MetaCPAN
Buckhurst Hill

**Buckhurst Hill** er en landsby i distriktet Epping Forest i Essex, England. Den er i praksis en forstad til London, og ligger nær grensen til Londonbydelen Redbridge. 

Jernbanen kom dit i 1856, og stedet tiltrakk seg mennesker i middelklassen som gav det et viktoriansk preg. Mange av innbyggerne er pendlere, og stedet betjenes av Londons undergrunnsbane fra Buckhurst Hill undergrunnsstasjon. Siden 1996 har stedet vært et eget verdslig sogn. I henhold til folketellingen av 2011 bor det 11 380 innbyggere på stede.

Den første historiske omtale av Buckhurst Hill er fra 1135 da det ble gjort en referanse til «La Bocherste», som i årene senere utviklet seg til «Bucket Hill», i opprinnelig betydning en høyde dekket av bøktrær.

## Referanser
Bishop Burton

**Bishop Burton** er en landsby og et verdslig sogn i regionen East Riding of Yorkshire, England. Den ligger ved motorveien A1079, omkring 5 km vest for markedsbyen Beverley. Bishop Burton College, som ligger ved landsbyen, er en landbruksskole på videregående og høyskolenivå. I henhold til folketellingen i 2011 har landsbyen og sognet en befolkning på 696 innbyggere, noe som er en økning fra 628 innbyggere i den tilsvarende folketellingen i 2001.

## Historie
Det har vært menneskelig aktivitet i området i minst 10 000 år med spor fra mesolittisk (jegere og samlere) og neolittisk tid (bondesteinalderen), bronsealderen, jernalderen og romersk Britannia.

Landsbyen, som har et navn som *kan* være avledet fra *Burtone* i betydningen befestet gårdsbruk, er omtalt i Domesday Book for 1086 som tilhørende erkebiskopen av York, og stedet for erkebiskopens herregård fortsatte å være hans bolig fram til High Hall ble revet i 1952. Derav dets fulle navn Bishop Burton.

Sognekirken All Saints, Allhelgenskirken, er et bevaringsverdig bygg av klasse II*, og dens eldste deler stammer fra slutten av 1100-tallet. 

## Referanser


## Eksterne lenker
*
*Bishop Burton Village
*Bishop Burton College
*Bishop Burton United Football Club
Ada Polak

**Ada Buch Polak** (født *Andrea Buch* 19. september 1914 i Aker, død 25. oktober 2010 i London) var en norsk kunsthistoriker og fagbokforfatter. 

## Bakgrunn og utdannelse
Andrea Buch vokste opp i et borgerhjem, og tok examen artium i 1933. Hun var oldebarn av Camilla Collett, søster av Camilla Wulfsberg og Ellisiv Steen, og derved også svigerinne av Sverre Steen.

Hun tok examen artium ved engelsklinjen ved Nissens Pikeskole i 1933. Hun ble magister i kunsthistorie i 1940 ved Universitetet i Oslo. Avhandlingen *Norsk glass 1739–1753* sprang ut fra hennes arbeid med en utstilling på Kunstindustrimuseet i 1939. 

## Kunsthistoriker
Hun var konservator ved Vestlandske kunstindustrimuseum fra 1942 til 1948, da hun giftet seg i London med advokat Alfred L. Polak og bosatte seg i England. 

Fra 1948 virket hun som frilanser i samarbeid med norske kunsthistoriske fagmiljø, og ble et viktig kontaktledd mellom norske og britiske museer. I 1953 tok hun doktorgraden på avhandlingen *Gammelt norsk glass*, basert på grundige arkivstudier av norsk glasshistorie i den førindustrielle epoke. 

## Forfatter
Hun ga ut flere bøker om glass, sølv, antikviteter og bedriftshistorie. Hun redigerte også en spørrespalte om antikviteter i ukebladet ''Kvinner og klær'' i perioden 1964–1995, og bidro dessuten til bind 3 og 4 av verket *Norges kunsthistorie* (1981–1982).

Ada Polaks faglitterære forfatterskap var preget av både hennes evne til å popularisere sine emner og vitenskapelig nybrottsarbeid. For dette mottok hun i 1980 NAVFs *pris for populærevitenskapelig forskning*. I 1981 ble hun statsstipendiat, og samme år utnevnt til ridder av St. Olavs Orden.

## Bibliografi
* 1944: *”Drikk og syng med vivatskraal”*
* 1953: *Gammelt norsk glass* (basert på forfatterens doktoravhandling), Gyldendal Norsk Forlag – ny utgave utgitt av Bjørn Ringstrøms Antikvariat i 1983
* 1958: *Kunsthistorien, universitetet og museene*
* 1958: *Glassboken*, Aschehoug forlag – revidert og utvidet utgave utgitt i 1974
* 1960: *Engelske ur og klokker i Norge*
* 1960: *Fra et par gamle engelske forretningsarkiv*
* 1960: *Norwegian Silver*
* 1960: *Two Nøstetangen goblets: Recently Discovered in England*
* 1962: *Modern Glass*
* 1965: *Antikvitetsboken*, Aschehoug forlag – revidert og utvidet utgave utgitt i 1975
* 1968: *Wolffs & Dorville: et norsk-engelsk handelshus i London under Napoleonskrigene; en kulturhistorisk skildring*, Universitetsforlaget
* 1969: *Speil: en glasshistorisk undersøkelse*, Didr. Andersen & søn A/S
* 1970: *Gullsmedkunsten i Norge: før og nå*, utgitt av Norges Gullsmedforbund
* 1972: *Norwegian Silver*, Dreyers forlag
* 1974: *Sonja Hennie 1912–1969*
* 1974: *Gamle vinglass*, C. Huitfeldt forlag
* 1975: *Glass, its Tradition and its Makers*
* 1975: *Glass, its Makers and its Public*
* 1977: *The Decorative Art of Scandinavia 1530-1830*
* 1980: *Gammelt Porsgrundporselen*, C. Huitfeldt forlag
* 1992: *Gamle glass fra Hurdal og Gjøvik*, C. Huitfeldt forlag

## Referanser
Andreas Kofler

**Andreas Kofler** (født 17. mai 1984 i Innsbruck) er en østerriksk skihopper. Han tok sølv i den individuelle konkurransen i stor bakke og gull i lagkonkurransen i K-120 bakken i Vinter-OL 2006 i Torino.

Kofler var med på det østerrikske laget som vant gull i laghopp i Ski-VM 2007 i Sapporo. De andre på laget var: Wolfgang Loitzl, Gregor Schlierenzauer og Thomas Morgenstern.

Per 3. februar 2007 har han vunnet ett verdenscuprenn, det gjorde han i Willingen 2006. I den tysk-østerrkiske hoppuke i 2009/2010 vant Kofler sammenlagt. Han satte ny offisiell bakkerekord med 139,5 meter i den nye Holmenkollbakken under prøve-VM 14. mars 2010, og forbedret selv denne bakkerekorden til 141 meter under lagkonkurransen i Ski-VM 2011 den 5. mars 2011. Kofler tok sølv i normalbakkerennet i Midtstubakken under samme VM. 

## Referanser


## Eksterne lenker
*
William Cunnington

**William Cunnington** (født 1754 i Heytesbury i  Wiltshire, England, død 31. desember 1810) var en engelsk arkeolog, kjent for sine utgravninger av gravhauger i Wiltshire i England. Han gjennomførte de første kjente utgravningene ved Stonehenge.

Sammen med Richard Colt Hoare var Cunnington emnet for en utstilling ved Wiltshire Heritage Museum i 2003. Museet oppbevarer også dokumentasjonen som ble gjort av Cunnington i hans tid.

## Eksterne lenker
*
Sporstoff

Et **sporstoff** er et grunnstoff som finnes i svært liten konsentrasjon eller mengde. Den nøyaktige definisjonen varierer mellom fagområder.

## Sporstoffer i biokjemi
I biokjemi brukes sporstoffer om stoffer som må være tilstede i en organisme i svært små mengder for å gi normal vekst, utvikling og fysiologi. Sporstoffer i planter kalles ofte **mikronæringsstoffer**.

### Sporstoffer i menneskekroppen
Sporstoffer i menneskroppen er mineraler som fins i mengder tilsvarende jern; dvs. 4 gram eller mindre.

Jern (Fe) er først og fremst viktig for oksygentransporten, hvor det er en viktig bestanddel i hem-delen på hemoglobinet. Jern inngår dessuten i cytokromene, en gruppe enzymer som fins i alle celler, som deltar i omdannelsen av energi fra karbohydrat, fett og proteiner (ATP).

For øvrig trenger og inneholder menneskekroppen normalt følgende sporstoffer: Jod, fluor, sink, kobber, krom, kobolt, molybden, mangan, silisium, nikkel, tinn, vanadium og arsen.

En rekke stoffer er i tillegg nødvendig i mindre kvanta og kalles derfor mikro- eller ultrasporstoffer. Nødvendige mikrosporstoffer er f.eks bor, nikkel og silisium, mens en del andre grunnstoffer som germanium og titan er omdiskuterte. 

Et voksent menneske trenger en liten mengde av slike mineraler hver dag, ellers kan det gi mangelsykdommer. Dagsbehovet varierer med hvilket stoff det dreier seg om. For store mengder av disse stoffene er giftige. Hvis inntaket av sporstoffer er for lavt vil det kunne gi effekter på helsa. For store mengder vil i verste fall gi forgiftning. 

Om det hadde vært mulig å samle kroppens innhold av sporstoffer, så ville det ikke utgjort stort mer enn en teskje, men disse stoffene er likevel veldig viktige for at mange forskjellige prosesser i kroppen skal kunne gå som normalt. For å dekke behover for sporstoffer er det best med et allsidig kosthold.

For dem som ikke har et tilstrekkelig allsidig kosthold, tilbys et stort antall kosttilskudd i pille- eller miksturform som kan inntas ved behov. Helsemyndighetene har gitt ut informasjon om hvilke mengder som anbefales. Disse skal stå på pakningen i form av anbefalt dagsdose/maksimaldose.

## Se også
* Mineral (ernæring)
Programmerer

**Programmerer**, eller **utvikler**, betegner en person som utvikler programvare for datamaskiner, og i stor grad også for andre tekniske innretninger ved hjelp av et programmeringsspråk. Betegnelsen **[[systemutvikler]]** blir også brukt, men det er i realiteten en person med et større ansvarsområde enn en programmerer.

Utviklere skiller ofte på om de jobber med forsystem, baksystem eller begge deler (hele «stakken», såkalt fullstakk-utvikler).
MS «Unika»

**MS «Bremnes»** er et motorskip bygget i 1976 for P/R Unik, opprinnelig som **«Unika»**. Skipet var i flere innleid av Fylkesbaatane i Sogn og Fjordane for å gå i lasterute på Sognefjorden. Fra 1994 til 1999 gikk skipet i rutefart for Hardanger Sunnhordlandske Dampskipsselskap (HSD) under navnet **«Bremnes»**.

## Teknisk informasjon
*Byggeår: 1976
*Kallesignal: LCRD
*Bygget av: A/S Maritime Sveiseindustri, Gjerdsvika (# 3)
*Brutto RT: 292
*Netto RT: 158
*Dødvekttonn: 591
*Lengde: 38,98 meter
*Fart: 10,5 knop
*Passasjerkapasitet: N/A	
*Motor: 8cyl. 4T DM (Motorenwerke Mannheim AG, Mannheim), 1080 brutto HK

## Historie
*1976: Juni: Levert som **«Unika»** for P/R Unik (Anders Austevoll, Torangsvåg), Bergen
*1979: Forlenget: 345 brt, 200 nrt, 700 t.dw.  46,13 × 9,50 × 2,68
*1994: November: Innkjøpt av HSD, Bergen. Omdøpt **«Bremnes»**. Ommålt: 631 BT, 401 NT, 700 t.dw.
*1999: Mars: Solgt til Linito AS, Bergen
*2000: Mars: Solgt til Siddis Shipping AS, Stavanger. Omdøpt **«[[Unika]]»**
*2004:   05.04.: Solgt til ukjent eier, New Zealand. Omdøpt **«Dory»**
*2005:   17.01.: Solgt til ukjent eier, Cookøyene 
*2007:   09.01.: Solgt til SNC Agnieray & Cie, Fransk Polynesia
*2021: Fremdeles i fart som M/S **«[[Dory]]»** for SNC Agnieray & Cie, Fransk Polynesia

## Kilder
* 
* 
* 

## Eksterne lenker
* 
*
MS «Bremnes» (1978)

**MS «Bremnes»** er et lasteskip bygget i 1978 for Hardanger Sunnhordlandske Dampskipsselskap (HSD). Skipet ble solgt til Island i 1990 og frem til 2009 gikk det under **«Sæfari»**. I 2009 ble skipet bygget om til forskningsfartøy og går under svensk flagg som **«IceBeam»**

## Teknisk informasjon
* Byggeår: 1978
* Kallesignal: LGQO
* Bygget av: Skaalurens Skibsbyggeri, Rosendal (byggenummer #228)
* Brutto RT: 296
* Netto RT: 109
* Dødvekttonn: 386
* Lengde: 40,16 meter
* Fart: N/A knop
* Passasjerkapasitet: N/A	
* Motor: 6cyl. 4T DM (MWM AG, Mannheim), 805  brutto HK

## Historie
* 1978: Mars: Levert som **«Bremnes»** for HSD, Bergen
* 1990: April: Solgt til Hriseyar-Hreppur, Hrísey, Island Omdøpt **«Sæfari»**
* 1992: Ommålt: 367 BT, 110 NT, 386 t.dw.
* 1999: 01.07.: Solgt til Den islandske Stat – Vegergardin (Flutningamidstad Nordurland EHF, Akureyri), Hrísey, Island
* 2005: Fremdeles i fart
* 2009: Solgt til Shipraiders AB i Sverige. Ombygget til forskningsfartøy. Under svensk flagg som **«IceBeam»**

## Kilder
* www.skipet.no / Per Alsaker
* scheepvaartwest.be

## Eksterne lenker
* 
*
Christianskirkjan

**Christianskirkjan** er en kirke i Klaksvík på Færøyene. Den stod ferdig i 1963, og er oppført i tre. Altertavlen er fra Viborg domkirke i Danmark, og ble laget av Joakim Skovgaard i 1901.

Døpefonten av granitt ble funnet i en kirkeruin nord på Sjælland, og er datert til å være 4 000 år gammel hedensk offerskål. Gitt til kirken av Nasjonalmuseet i København.

## Referanser


## Eksterne lenker
* «Christianskirkjan» hos *visitnordoy.fo*
MS «Bremnes» (1949)

**MS «Bremnes»**, senere **«Bremnesing»**, var et motorskip bygget i 1949. Skipet gikk i rutefart for Hardanger Sunnhordlandske Dampskipsselskap (HSD) frem til 1978.

## Teknisk informasjon
*Byggeår: 1949
*Kallesignal: LGIX
*Bygget av: Mjellem & Karlsen Verft, Bergen (# 69)
*Brutto RT: 238
*Netto RT: 118
*Dødvekttonn: N/A
*Lengde: N/A meter
*Fart: N/A knop
*Passasjerkapasitet: N/A	
*Motor: 6cyl. 2T EV DM (Crossley Brothers Ltd., Manchester), 400 brutto HK

## Historie
*1949: Mars: Levert som «Bremnes» for HSD, Bergen
*1978: Omdøpt «Bremnesing»
*1978: Oktober: Solgt til Tartan Arrow Marine Ltd., London, England
*2015: Antatt kondemert eller forlist en gang i perioden 2005 til 2015

## Kilder
* 
* 

## Eksterne lenker
* 
*
Taifa

**Taifa** er en betegnelse som brukes om de forskjellige småkongedømmene som hersket i al-Andalus (muslimsk Iberia) på 1000-tallet fra Córdoba-kalifatet kollapset til almoravidene erobret al-Andalus. Splittelse og kaos i denne perioden ga den muslimske posisjonen på halvøya en varig knekk og var en av hovedfaktorene til at den kristne gjenerobringen, reconquista, lykkes.

Taifaene opprettholdt samme kulturelle nivå som Córdoba-kalifatet, men var militært svake. De var ofte nødt til å betale tributt til de kristne kongene eller betale dem til å angripe rivaler.

## Liste over de viktigste taifaene

*Badajoz (1012–1094), erobret av almoravidene
*Córdoba (1031–1069), erobret av Sevilla
*Granada (1013–1090), erobret av almoravidene
*Málaga (1026−1239), erobret av Granada-emiratet
*Sevilla (1023–1091), erobret av almoravidene
*Toledo (1012–1085), erobret av Castilla
*Valencia (1010−1238), erobret av Aragón
*Zaragoza (1010–1110), erobret av almoravidene
Hyde Park (New York)

**Hyde Park** er en by i delstaten New York i USA. Byen hadde i 2000 20&nbsp;851 innbyggere. Byen er hjembyen til Franklin D. Roosevelt, amerikansk president fra 1933 til 1945.

## Historie
Bosetningen i region begynte offisielt en gang rundt 1742, men kan ha skjedde så tidlig som 1710. Navnet på området ble endret til «Hyde Park» i tiden rundt 1810. Tidligere var området en del av «Fauconnier Patent», tildelning av jord, og het da «Stoutenburgh» etter en tidlig bosetter. En del av byen var fra «Great Nine Partners Patent» av 1697.

Doktor John Bard kalte sin eiendom for «Hyde Park» til ære for Edward Hyde som var lord Cornbury og guvernør av New York. I 1804 hadde en vertshuseier, Miller, som hadde lav omsetning, kalt sitt vertshus for «Hyde Park Inn», til stor irritasjon for Bard. Miller hadde søkt for at et postkontor kunne bli lokalisert i hans vertshus, hvilket ikke var uvanlig den gang at postkontoret lå der hvor folk ferdes. Søknaden ble innvilget som «Hyde Park Post office». Ettersom vertshuset het «Hyde Park», ble postkontoret hetende det samme, og således ble postadressen også «Hyde Park», og gradvis begynte folk å omtale området som «Hyde Park». Dette førte til at området offisielt endret navn i 1812 fra Stoutenburgh til Hyde Park. Stedet var inkludert i byen Clinton fram til 1821 da byen Hyde park ble opprettet. Åtte år senere, i 1900, bodde det 2 806 mennesker i byen.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Hyde Parks bibliotek
Liv Dommersnes

**Liv Dommersnes** (tidligere **Liv Strømsted**; født 28. september 1922 i Oslo, død 6. april 2014 samme sted) var en norsk skuespiller, diktoppleser og statsstipendiat.

Hun var elev av teatersjef Bjørn Bjørnson (1859–1942) og debuterte på Nationaltheatret i Bjørnsons siste oppsetning av *[[Geografi og Kærlighed]]* av faren Bjørnstjerne Bjørnson. Hun var ansatt der 1941–45, 1949–62 og fra 1985 til pensjonsalderen. For øvrig spilte hun ved Studioteatret 1945–49, Edderkoppen 1962–63 og Oslo Nye Teater 1964–65. I perioden 1965–85 arbeidet hun hovedsakelig som tolker av lyrikk.

Dommersnes ble statsstipendiat i 1984, mottok Oslo bys kunstnerpris i 1985, Herman Wildenveys Poesipris i 1999 og Anders Jahres kulturpris i 2000. Hun ble utnevnt til ridder av 1. klasse av St. Olavs Orden i 2000. Dommersnes var medlem av Det Norske Akademi for Språk og Litteratur.

I 2001 utga hun erindringsboken *Alt har sin tid*.

## Familie og personlige forhold
Hun var datter av Jørgen Andreas Strømsted (1891–1942) og Signe Beatrice Hansen (1893–1984).  Faren drev butikk.  I 1945 giftet hun seg med skuespiller Jens Bolling (1915–92).  Sønnen Svein Bolling (født 1948) ble en anerkjent maler. De skilte seg i 1952, og hun var i et forhold med forfatteren Johan Borgen (1902–79) og samboer med skuespilleren Olafr Havrevold (1895–1972).  Så giftet hun seg i 1968 med overlege Ivar Dommersnes (1913–94) og flyttet til Stavanger.

## Referanser


## Eksterne lenker
* 
*
John Aubrey

**John Aubrey** (født 12. mars 1626 i Kington St Michael ved Malmesbury ca. 15 km vest for Swindon i Wiltshire i sør-England, død 7. juni 1697). Aubrey var en engelsk antikvar, historiker og forfatter til et antall korte biografier *Brief Lives*. Han kom fra en velstående familie og begynte å studere ved *Trinity College* i Oxford i 1642. Hans studier ble imidlertid avbrutt av den engelske borgerkrigen. I 1646 begynte Aubrey å studere juss ved *Middle Temple*, men han kom aldri inn på den juridiske banen. Seks år senere døde hans far og etterlot store landområder, men også en del gjeld.

Aubrey tilbrakte store deler av sin tid på landsbygden og i 1649 så  han steinaldermonumentene i Avebury og beskrev disse.  Ved et besøk ved Stonehenge i 1666 iakttok han fem sirkelformede nedsenkninger i bakken og noterte dette i sin notatbok. Når man drøyt 150 år senere gjennomførte grundige undersøkelser av fornminnene fant man en ring av 56 hull og ga disse navnet *Aubrey-hull* til ære for Aubreys oppdagelser. Aubrey fortsatte å gjøre seg bekjent med forfattere, naturvitere, politikere og aristokrater i sin samtid og han hadde øye for detaljer. Selv om hans samling av kunnskap ikke var iherdig gjorde han antegninger om sine bekjentes oppførsel, svake sider og generelt sladder.

I 1663 ble han medlem av Royal Society, den aktede sammensetningen av forskere innen naturvitenskapene. Samtidig ble han utsatt for en rekke stevninger og i 1670 hadde han tapt alle sine eiendommer og blitt avhengig av sine venners velvilje.

## Referanser


## Eksterne lenker
* 
* 
* 
*
St. Andrew’s Church

**St. Andrew's Church** kan vise til en rekke kirker viet til Apostelen Andreas. Blant de mest kjente er:

* St. Andrew's Church, Greensted-Juxta-Ongar, England
* St. Andrew's Church, Kyiv, Ukraina
* St. Andrew's Church, Kowloon, Hongkong
* St. Andrew's Church, Québec by, Canada
* St. Andrew's Church, Toronto, Canada
* St. Andrew's Presbyterian Church, Hobart, Australia
* St. Andrew's Presbyterian Church, Ottawa, Canada
* St. Andrew's Presbyterian Church, Wingham, Australia